سږي د بدن سااخيستنيز غونډال کې ډېر اهم غړي دي. شمزۍ لرونکي ژوي (هغه ژوي چې ستون فقرات لري) د سږو له لارې ساه اخلي او سا بېرته باسي. د سږو تر ټولو اهمه کړنه د اتموسفير نه د آکسيجن رسول د وينې بهير ته او د وينې د بهير نه اتموسفير ته د کاربون ډای آکسايډ وېستل دي. د گازونو دغه راکړه ورکړې په سږو کې دننه د يو ډول ځانگړو سلولونو د جال له لوري چې شمېر يې مليونونو ته رسېږي بشپړ کېږي، د دې سلولونو بڼه يو نرۍ پرده دارې پوکڼۍ ته ورته دی چې د آلويولای په نامه يادېږي. سږي نور سا نه اخيستونکې کړنې هم لري.